**Баспасөз ақпараты: «Жасыл планета» халықаралық студенттік мектебі, 20-26 қазан 2019 ж., Баку қ. (Әзірбайжан)**

**28.10.2019 ж.**

2019 жылдың 20-26 қазан аралығында Әзірбайжан астанасы Баку қаласында Әзірбайжан Жастар және спорт министрлігінің ұйымдастыруымен ТМД елдерінің Мемлекетаралық гуманитарлық ынтымақтастық қорының қолдауымен «Жасыл планета» халықаралық студенттік мектебі өтті.

2020 жылға дейінгі кезеңге арналған ТМД елдерінің Халықаралық жастар ынтымақтастығы стратегиясын жүзеге асыру жоспарын іске асыру шеңберінде өткен іс-шараға Беларусь, Ресей, Молдова, Өзбекстан, Қырғызстан, Литва, Әзірбайжан және Қазақстан елдерінен жүзден астам өкілдері қатысты.

Жобаның мақсаты - жастардың барлық қызмет салаларында экологиялық дүниетанымын қалыптастыру, қоршаған ортаны қорғауға байланысты инновациялық тәсілдерді пайдалану саласында оқыту және тәжірибе алмасу, сондай-ақ қоғамның назарын экология және қоршаған орта мәселелеріне аудару.

Мектеп тыңдаушылары үшін келесі бағыттар бойынша дәрістер, оқыту семинарлары және шеберлік-сыныптары өткізілді:

- Жастар арасында тұрақты экологиялық даму идеясын ілгерілету;

- Қоршаған ортаны қорғау мәселелеріне жастардың назарын аудару;

- Жастар арасында салауатты өмір салтын насихаттау;

- Жастар арасында эко-туризмді, эко-өнерді насихаттау;

- Жастар арасында кәсіби және достық қарым-қатынасты қалыптастыру және дамыту;

- Экологиялық проблемаларды шешу үшін Жастар бастамаларының желісін құру.

Мектепті бітіргеннен кейін барлық қатысушыларға дипломдар берілді.